open-index/open-wikipedia-markdown huggingface dataset:
Seino Araida

**Seino Araida** (新井田 セイノ, *Araida Seino*, 4 April 1917 – November 2011) na she be Ainu activist wey promote de transmission of de *kamuy yukar* oral sagas den de Ainu language.

## Ein Biography
Dem born eino Araida for 4 April 1917 insyd Shizunai, Hokkaido, wey she move go Mukawa, Hokkaido insyd 1919. Secof na ein mummy be visually impaired, she start say she dey help plus farmwork as na she be kiddie. She endure life difficulties den bullying from others, but na Ainu poetry wey na she dey hear from ein mummy as she dey work insyd de fields dey encourage am.

Insyd 1974, Araida join de Hokkaido Utari Association as dem establish Mukawa branch. 

Araida get ein skill for de *yukar* "Ape Fuchi Kamui", wey na ebe about de joy of God wey she dey take help ein husband, wey na she get reputation give de beauty of ein pronunciation.[4] In addition, she job for de tradition den preservation of de Ainu language top insyd various places, such as reading *kamuy yukar* for "Kamuy Yukar no Yūbe" event wey Ainu Museum sponsor am insyd Shiraoi, Hokkaido. 

Insyd 1995, dem make Araida person of Merit of de Protection of Cultural Properties of Hokkaido, wey dem award am plus de Mukawa Cultural Award. Insyd 2001, dem award am plus de Ainu Culture Award give ein role say she dey promote Ainu culture den ein activities insyd de Mukawa Ainu Cultural Tradition Preservation Society. Local officials describe am as "Mukawa's treasure". Even for such ein advanced age, na she still dey contribute to de promotion of Ainu culture.

Araida die insyd November 2011, aged 94. De Ainu Museum describe am as "great contributor give de promotion of Ainu culture". Ein younger sisto Fuyuko Yoshimura sana cam turn Ainu culture promoter.

## References
Emmanuel Addai

**Emmanuel Addai** (born am 1 August 2001) be Ghanaian professional footballer wey dey play as a winger give Azerbaijan Premier League club Qarabağ.

## Ein career
Born insyd Kumasi, na Addai begin ein career plus JMG Academy insyd Accra before he cam join French side FC 93 Bobigny insyd August 2021. He make ein senior debut plus de club insyd de Championnat National 2, wey he score six goals for 20 appearances insyd.

For 12 July 2022, Addai sign give Spanish Primera Federación side AD Alcorcón. However, he spend de first half of de season unregistered secof bureaucratic problems, wey he debut plus de club for 14 January 2023, insyd a 3–1 home win over Deportivo de La Coruña.

Addai go feature regularly for *Alkor* after ein registration, wey he sanso score de equalizer insyd a 2–1 home win over CD Castellón for 24 June 2023, wey he seal ein side ein promotion to Segunda División. For 5 July, he renew ein contract plus de club for a further year.

Addai make ein professional debut for 14 August 2023, wey he cam on as a half-time substitute for Álvaro Bustos insyd a 4–0 away loss to CD Mirandés.

For 23 August 2024, Addai sign a two-year contract plus Qarabağ.

## References


## External links

* Emmanuel Addai at BDFutbol
* Emmanuel Addai at LaPreferente.com (insyd Spanish)
* Emmanuel Addai at Soccerway
El-Oued Mosque

De **El-Oued Mosque** (Arabic: جامع الواد, romanized: *jama' al-wad*, lit. 'mosque of the river'; Berber languages: ⵎⴻⵣⴳⵉⴷⴰ ⵏ ⵊⴰⵎⵄⵍⵡⴰⴷ) be a mosque insyd Fes el-Bali, de historic medina of Fes, Morocco. Na dem build am insyd de late 18th anaa early 19th century for de site of a former 14th-century madrasa by de same name.

## History

De mosque dey locate for de site of de former Madrasa el-Oued anaa (Madrasa al-Wadi), a madrasa dem build insyd 1321 anaa 1323 by de Marinid sultan Abu Sa'id Uthman II. Na de madrasa ein name ("Mosque of de River") refer to de fact dat na edey locate for top of de *Oued Masmouda*, a water canal wey dey branch off de Oued Fes river system wich na historically supply water to much of de Andalus quarter of Fes el-Bali. (Na dem cover de canal since over for decades.) Along plus de Madrasa as-Sahrij den de Madrasa as-Sba'iyyin, na dem build am make e provide lodging den teaching give students wey dey study for de nearby Andalus Mosque, much as de Seffarine den al-Attarine Madrasas serve students for de al-Qarawiyyin Mosque across de river. Although na de Andalus mosque be thus a major center of scholarship den study insyd de middle ages, na e eventually be eclipsed by de Qarawiyyin Mosque/University wey e fall into relative decline, possibly dey make de madrasas less important. Insyd de late 18th anaa early 19th century de Alaouite sultan Moulay Slimane (wey sanso build a number of oda mosques insyd Fes) demolish de madrasa wey he build a new mosque over am, wich cam turn one of de main Friday mosques of de district.

## Architecture
De mosque dey follow de standard model of Moroccan mosque architecture. E get a prominent square-shaft minaret plus minor decorative framing around ein windows. De mosque ein layout be distinguished by a proportionally very large rectangular courtyard (*sahn*), dem partly fill plus fruit trees.

## References


## External links
Al Dissi Mosque

De **Al Dissi mosque** anaa de **Al Disi mosque** (Arabic: مسجد الديسي) be a medieval mosque wey locate within de walls of de Old City of Jerusalem, for de edge between de Armenian Quarter den de Jewish Quarter.

Insyd 2018 de King of Morocco, Mohammed VI, fund de renovation of de mosque; Israeli newspaper *Yedioth Ahronoth* dey state dat de local Jewish community den de *Waqf* "cam to an agreement" dat der no go be muezzin wey go dey call from de minaret. Sheikh Mazen Ahram, a Jerusalem Imam, say dat na Israeli authorities confiscate de mosque ein muezzin loudspeakers insyd 1993, wey subsequently prevent any announcements from de minaret. He sanso dey talk say de land in front of de mosque, owned by de Islamic Waqf, na Isreal confiscate am den convert am into a car park, secof ein location near de Jewish Quarter, na users of de mosque face racist insults den harassment.

## History

De mosque dey date back to de Ayyubid era of Al-Mu'azzam Isa, wey na dem later restore am insyd de Mamluk era. Insyd 1487 na ebe endowed by Al-Kameli ibn Abu-Sharif, wet e dey mention de mosque as "Masjid al-Omar". Na ebe subsequently named de Al Dissi Mosque after a member of de Jerusalemite Al Dissi family.

Na 1967-76 demolition works dem carry out by de “Jewish Quarter Development Company” adjacent to de site damage de structure of de mosque; na ebe subsequently renovated by de Islamic Waqf.

## Description

De mosque get a minaret wey be about 15 meters high, wey e get an area of 60 square meters. De mosque prayer area dey situate along a small corridor behind de low steel gate insyd de main entrance.

## References


## External links
Golden Mosque (Red Fort)

De **Golden Mosque** (Hindi: सुनहरी मस्जिद), anaa **Sunehri Masjid**, be a mosque insyd de Chandni Chowk neighbourhood of Old Delhi, insyd Central Delhi, India. De mosque dey locate outsyd de southwestern corner of de Delhi Gate of de Red Fort, opposite de Netaji Subhash Park.

De mosque be a Monument of National Importance, de Archaeological Survey of India administer am.

## History

Na dem construct de mosque between 1747 den 1751 by de order of Qudsia Begum for Nawab Bahadur Javed Khan, a nobleman during de reign of de Emperor Ahmad Shah Bahadur. Na Qudsia Begum be de mommie of Emperor Ahmad Shah Bahadur. Na Javed Khan be de supervisor of de harem wey na he dey in great favour plus de begum dem der for na he be very influential. Na dem later assassinate am. 

Nawab Ahmad Bakhsh Khan, poppie of de Nawab of Firozpur, repair de mosque make e benefit de neighbourhood. No be long after ein renovation, na dem attack Nawab Ahmad Bakhsh Khan by an infuriated elephant while out plus ein son. Na dem kill ein horse for de attack insyd, wey na dem destroy ein vehicle. Na de Nawab den ein son be only saved from death by dem take refuge insyd dis mosque.

## Architecture

Dem make de Sunehri Masjid of *bassee jung*, a light salmon-coloured stone dem usually no dey use give building mosques, wich dey give de building a singular den picturesque appearance.

Dem surmount de mosque by three domes, wich na originally be gilt plus copper from wich e dey derive ein name. De mosque get a main prayer hall den two minarets. De central arch of de mosque dey bear an inscription about de builder of de mosque den date of ein construction. Insyd 1852, na Bahadur Shah II make dem repair de mosque wey dem replace de copper plates of de domes plus sandstone facing.

## Gallery

Reminiscences of Imperial Delhi Sonheri or Golden Mosque.png|Painting of de mosque, dem publish insyd *Reminiscences of Imperial Delhi*, 1843
People offering Namaz on the occasion of Id-ul-Fitr, at Shahi Sunehri Masjid, in New Delhi on August 09, 2013.jpg|Worshippers wey dey offer namaz during Idu’l Fitr, AH 1434 (2012/2013)


## References


## External links

*
Marieme Helie Lucas

**Marieme Helie Lucas** be Algerian sociologist den activist give women's rights den secularism. She start dey occupy leadership positions for human rights groups for de 1980s insyd.

## Ein Influences den activism
Along plus a strong family tradition of activism, na Lucas ein social involvement be influenced by Algeria ein period of decolonisation den de subsequent challenges to women's rights posed by religious fundamentalists. She lef a university position insyd human rights research den teaching insyd de 1980s make she help establish de group Women Living Under Muslim Laws (insyd 1984) wey she cam turn ein first international coordinator. She sanso be a founding member of de Women Human Rights Defenders Coalition.

## Publications dem select

* 
* 
* 

## References


## External links

* Lucas conference on secularism
Francis Afriyie

**Francis Afriyie** (born January 18, 1995) be a Ghanaian footballer wey dey play as a forward give Township Rollers.

## Career
Afriyie play back home plus Bechem United. During winter-break of 2016–17, he, along plus ein teammate Joseph Bempah join Serbian side FK Vojvodina. A year later, widout making any appearance insyd de Serbian SuperLiga, again plus ein compatriot Bempah, both lef Europe wey dem move go Mexican side Murciélagos F.C. After Murcielagos' relegation secof financial issues, Francis Afriyie join Gor Mahia F.C.

Insyd January 2020, Afriyie join Botswana Premier League club Township Rollers.

## References


## External links

* Francis Afriyie at Liga MX (archive) (insyd Spanish)
* Francis Afriyie at GhanaSoccer
* Francis Afriyie at Ghanaweb
Opoku Afriyie

**Opoku Afriyie** (February 2, 1945 - March 29, 2020) na he be Ghana footballer. Den dem dey bell am **Bayie**. Den he be be striker wey den times he win plenty trophies plus Asante Kotoko den de Ghana national football team. He sana work for Asante Kotoko as Team-Manager.

## Club Career
Opoku Afriyie play give Kotoko for plenty years, den as he finish he go sign give Heart of Oaks before ein football career finish. Den he be top goal scorer give de Ghana domestic football league for 1979 den 1981. As he go play for France in 1982, dem nominate am for de French magazine as France Football African Footballer of de Year. Wey he chop number 8 for de list top. Den Opoku Afriyie dey among 20 players for Ghana wey get nomination from CAF out of a total number of 200 African footballers for de best African player for de last 50 years.

## International Career
Den he be part of de squad wey win de 1978 Africa Cup of Nations wey make Ghana de first team to win am 3-times. As dem play de final tournament, he score 2 goals. Den he sana play in de 1980 African Cup of Nations but den Ghana no fit defend dema title. 

## Coaching Career
Insyd 2003, dem appoint Opoku as de team manager of Asante Kotoko. He sana serve as team manager plus welfare officer for Black Stars.

## Honours

### Club
**Asante Kotoko**

* Ghana Premier League: 1980, 1981
* Ghanaian FA Cup: 1978

### International
**Ghana**

* African Cup of Nations: 1978, 1982

### Individual

* Africa Cup of Nations top scorer: 1978
* Ghana Premier League Top scorer: 1979, 1981

## References
Nicholas T. Clerk

**Nicholas Timothy Clerk** (3 March 1930 – 22 September 2012) be Ghanaian academic, administrator den Presbyterian minister wey na he serve as de Rector for de Ghana Institute of Management and Public Administration (GIMPA) from 1977 to 1982. Na he be de de vice-chairman of de Public Services Commission of Ghana. Na Clerk chair de Public Services Commission of Uganda from 1989 to 1990.

## Ein life matter
Na Clerk marry wey he get six kiddies: Carl, Martha, Nicholas Jnr., Pauline, Christine den Caroline, plus careers insyd architecture, corporate management, medicine, finance, public health den nonprofits. Na ein kiddie bro be de plant pathologist, George C. Clerk (1931–2019). Na N. T. Clerk sanso be a trained pianist den a flautist.

## References
Tarkwa Senior High School

**Tarkwa Senior High School** be co-educational senior high school wey e dey Tarkwa for de Western Region insyd. Tarkwa be sam mining town be for Ghana here.

## History
Dr. Kwame Nkrumah who be de first president for Ghana open de school for 1961 insyd. Na he establish am under de development plan as Ghana gain ein independence.

## Houses
De school get total of 8 houses ( 4 for boys den 4 for girls)

## Notable alumni

* Kwesi Amoako Atta -Ghanaian lawyer den politician
* Kwame Dzokoto -  a renown Ghanaian actor den comedian

## Courses

* General Science
* General Arts
* Business
* Visual Arts
* Home Economics
* Agricultural Science

## References
Sunehri Masjid (Chandni Chowk)

De **Sunehri Masjid** (Urdu: سنہری مسجد (چاندنی چوک), lit. 'Golden Mosque') be an 18th-century mosque insyd de Chandni Chowk neighbourhood of Old Delhi, India. Na Mughal noble Roshan-ud-Daula build am, during de reign of Emperor Muhammad Shah. E dey locate near de Gurudwara Sis Ganj Sahib insyd Chandni Chowk, once an imperial boulevard wey dey lead to de Red Fort. 

Na dem alter de mosque ein original appearance as na dem construct de extensions make e accommodate de faithful. De mosque sanso dey under threat from encroachment.

## History

Na dem build de Sunehri Masjid insyd de period 1721-1722 by Roshan-ud-Daula, a Mughal amir wey na he dey begin dey rise to power insyd de court of de Mughal Emperor Muhammad Shah. Na dem dedicate se mosque to Roshan-ud-Daula ein spiritual mentor, Shah Bhik.

Insyd 1739, na de Persian Nadir Shah invade Delhi. Standing insyd de Sunehri Masjid, he order de plunder of Delhi, wich result in an immense loss of life den damage to de city.

Insys 1897, na Islamic scholar Amin al-Din establish Madrasa Aminia for de Sunehri Masjid, later on he shift am to Kashmiri Gate insys 1917.

## Architecture

Dem elevate am above street level for a plinth top, dem dey reach de Sunehri Masjid by a flight of stairs. De mosque be topped by three bulbous, gilted domes, wey dey feature slender minarets. De façade of de mosque dey bear three arched entryways. Dem divide de interior of de mosque into three bays. Stucco decoration work dey appear insyd both de interior den exterior of de mosque, insyd de form of arabesques den floral motifs.

## Gallery

File:The_Sunehri_Masjid_of_Roshan_ud-Dawla_at_Chandni_Chowk_in_Delhi_-_a_painting_by_Ghulam_Ali_Khan_026b.jpg|1850s painting of de mosque, by Ghulam Ali Khan
File:Shahi_Sunheri_Masjid,_Chandni_Chowk,_Delhi.jpg|De mosque insyd 2022, after na dem install de newly placed walls


## References


## External links
Karađoz Bey Mosque

**Karađoz Bey Mosque** (Bosnian: *Karađoz-begova džamija*, Turkish: *Karagöz Mehmed Bey Camii*) be a 16th-century Ottoman mosque insyd de city of Mostar, Bosnia and Herzegovina.

Plus ein big dome den high minaret, ebe one of de largest mosques insyd de region.

## History

An Arabic foundation inscription for de mosque dey record say na ebe commissioned by Mehmed Beg b. Abu al-Saʿadat’ wey na be a brother of a vizier insyd de year AH&nbsp;965 (1557–58). Na sam scholars claim say na de vizier be de Ottoman grand vizier Rustem Pasha, buh dem record Rustem Pasha as he get one bro, Sinan Pasha per. 

Na de imperial architect Mimar Sinan fi design de mosque. E dey in de form of a domed cube dem front by a double portico. De three domes of de inner portico be supported by four marble columns. De outer portico get a shed roof wey dey rest for small octagonal pillars top. De large  dome of de mosque dey tap for an octagonal fenestrated drum top wich be supported by eight-pointed arches.

Na dem severely damage de mosque during World War II, wey e face near destruction during de Bosnian War insyd de early 1990s. However, Karađoz Bey Mosque, like de rest of Mostar, undergo extensive repairs between 2002 den 2004. Na dem completely renovate de mosque wey dem reopen am to de public insyd July 2004.

## Bibliography

* 
* 

## References



## External links
Valentin Avrorin

**Valentin Aleksandrovich Avrorin** (dem born am December 23 1907, Tambov - he die February 26 1977, Leningrad) na he be Corresponding Member give de Academy of Sciences of de USSR den expert for languages insyd . Na he be outstanding insyd de sphere of Tungusic languages, wey na he be one of de active creators of de Nanai written language.

## Ein Biography
Dem born am insyd Tambov, Russian Empire for sam family of teachers. Insyd 1930, he graduate from se Faculty of History den Ethnology of se Saint Petersburg State University.

Insyd 1956, he get ein PhD insyd Philology.

Professor, Department of General Linguistics, Faculty of Humanities, Novosibirsk State University, de first dean give de faculty.

Insyd June 26, 1964 dem elect am as corresponding member give de Academy of Sciences of de Soviet Union.

## References
Hussain Shahi dynasty

Na de **Hussain Shahi dynasty** be a family wich rule de late medieval Sunni Muslim Sultanate of Bengal from 1494 to 1538.

## History
Na de dynasty ein founder, Alauddin Husain Shah be possibly of Bengali, Sayyid Arab, anaa even Afghan origin. Na dem consider am as de greatest of all de sultans of Bengal for he bring a cultural renaissance during ein reign. Dem know am as de Akbar of Bengal, na Husain Shah be known by de Hindus of Bengal as Nripati Tilak den Jagatbhusan. He encourage de translation of Sanskrit literature into de Bengali language wey he build de Chota Sona Masjid. He conquer Kamrup-Kamata den Orissa wey he extend de Sultanate all de way to de port of Chittagong, wich witness de arrival of de first Portuguese merchants. Ein supposed heir, Shahzada Danyal, wey na he appoint as de governor of Kamata, wey rebellious chieftains insyd Assam execute am.

## Rulers

## References
Sotiris Bletsas

**Sotiris Bletsas** (Greek: Σωτήρης Μπλέτσας; Aromanian: Sutir Bletsa) be architect den Aromanian language activist wey dey komot from Greece.

Insyd 1995, for sam Aromanian festival insyd Greece, he distribute sam European Bureau for Lesser-Used Languages (EBLUL) material about minority languages insyd Greece. Insyd 2001, for sam initiative of de MP give Edessa Evgenios Haïtidis, dem charge am plus "dissemination of false information" (contrary plus article 191 of de Greek Penal Code) wey na de leadership of de Panhellenic Federation of Cultural Associations of Vlachs support am. De case draw protest from de Greek Helsinki Monitor den menners from yankey.

Na dem find am first guilty wey dem sentence am fifteen months insyd jail, wey dem suspend am for three years, wey dem sana fine am 500,000 drachmas; however, he successfully appeal de decision wey dem subsequently find am say he no be guilty insyd 18 October 2001.

Bletsas hold de position of director insyd de Greek branch of de EBLUL, wey dem establish insyd January 2002, wey be among de several Aromanians wey do so.

## References
Karrani dynasty

Na dem found de **Karrani dynasty** (Pashto: کرلاڼي, romanized: Karlāṇī, Bengali: কররাণী, romanized: Korrāṇī) insyd 1564 by Taj Khan Karrani, an ethnic Afghan from de Karlani tribe, wey dey hail from Bangash district. Na e be de last dynasty make e rule de Sultanate of Bengal.

## History

### Founding
Na Taj Khan be formerly an employee of de Sur Emperor Sher Shah Suri. From 1562 to 1564, Taj Khan capture south-eastern Bihar den West Bengal, den plus ein assassination of de last Muhammed Shahi ruler, he seize all of Bengal. Na de capital be at Gaur. Na Taj Khan be followed by Sulaiman Khan Karrani, wey shift de seat of government from Gaur to Tanda (sanso insyd Malda) insyd 1565. Insyd 1568, Sulaiman Khan annex Orissa to de Karrani sultanate permanently. Nominally he accept sovereignty of de Mughal Emperor Akbar, den ein prime minister Lodi Khan placate de Mughals plus gifts den banqueting. Sulaiman Khan ein authority extend from Koch Bihar to Puri, den from Son River to Brahmaputra River.

### Mughal invasion
For 25 September 1574, de Mughal general Munim Khan capture de Karrani capital Tanda. De Battle of Tukaroi dem fight for 3 March 1575 force Daud Khan Karrani, de last Karrani ruler, make he withdraw to Orissa. De battle lead to de Treaty of Katak insyd wich Daud cede de whole of Bengal den Bihar, wey he retain Orissa per. De treaty eventually fail after de death of Munim Khan wey die for de age of 50 insyd October 1575. Daud Khan take de opportunity wey he invade Bengal, wey he declare independence from Akbar. De Mughal onslaught against de Karrani sultanate end plus de Battle of Rajmahal for 12 July 1576, wey de Mughal general Khan Jahan I lead. Na dem execute Daud Khan. However, de Pashtuns den de local landlords dem know as Baro Bhuyans wey Isa Khan lead continue make e resist de Mughal invasion. Later insyd 1612 during de reign of Jahangir, na dem decisively consolidate Bengal as a Mughal province.

## List of rulers

## References
Ivan Bogorov

**Ivan Bogorov** (Bulgarian: Иван Богоров) (dem born am 1818&#x2013; he die November 1, 1892) na he be Bulgarian encyclopedist from de time of de National Revival. He mow medicine, he sana job insyd de spheres of industry, economy, transport, geography, journalism den linguistics.

## Biography
Dem born am for Karlovo insyd 1818. Bogorov study for Phanar Greek Orthodox College wey dey Istanbul, wey as na he be 19 years, he move go Odessa go study for Richelieu High School. Insyd 1841, wey he publish Bulgarian coat of arms from Hristofor Zhefarovich ein *Stemmatographia* (1741). For sam tym, Bogorov travel go Bucharest, Svishtov, Veliko Tarnovo, Kazanlak (wey he bell am "Izvornik") den Gabrovo before he settle for Stara Zagora ("Veta Zagora"). He promote education insyd Bulgarian as dem oppose give Greek for ein journeys tym. Insyd Stara Zagora, he rep de first Bulgarian grammar book, wey he print for Bucharest insyd 1844. He sana move go Leipzig ("Lipiska"), dat be wer he issue de first Bulgarian newspaper, *Balgarskiy orel* (*Bulgarian Eagle*) insyd 1846, two years after Konstantin Fotinov ein first Bulgarian magazine, *Lyuboslovie*. Bogorov return go Istanbul, dat be wer he work give de *Tsarigradski Vestnik* newspaper, wey he sana move go Paris go study medicine. After dat, Bogorov settle insyd Plovdiv wey he work as doctor. There, he sana issue de *Journal for Science, Handicrafts den Trade*. He participate insyd de release of several oda newspapers, journals den books, wey he sana prepare de *Academic Bulgarian Dictionary* den de first French-Bulgarian (1869) den Bulgarian-French (1871) dictionary. Bogorov sana translate Daniel Defoe ein *Robinson Crusoe* go Bulgarian wey he issue collection of Bulgarian folk songs (1842). He sana author sam book for de geography of de European part of de Ottoman Empire.

Na dem know Bogorov as passionate defender of linguistic purism, den ein attempts say he go counter Greek den Russian influence for Bulgarian wey he introduce number of rare dialectal words den neologisms give de literary language. Although na ein contemporaries dey consider chao of dese as amusing den funny-sounding, sam chao number successfully cam turn sam inseparable part of Bulgarian vocabulary.

## References


## External links

*
Yeni Mosque, Mytilene

De **Yeni Mosque** (Greek: Γενί Τζαμί, from Turkish: *Yeni Cami*, "New Mosque") be a historical Ottoman mosque insyd Mytilene for de island of Lesbos insyd Greece.

## Location

De mosque dey for Ermou street insyd Epano Skala, de old Turkish neighborhood of Mytilene, for de center of de old Turkish market. Epano Skala dey locate to de north of de modern city center den west of de old harbor.

## History den architecture

Na Lesbos (Turkish: *Midilli*) dey under Ottoman rule between 1462-1912 wey e get a considerable Muslim population. Na de mosque be commissioned by de local governor (*nazır*), Kulaksızzade Mustafa Ağa, ca. 1825. For addition, a medrese (Muslim monastery) dem build wey Hacı Muhammed commission insyd de yard of de mosque, while na dem build de mufti ein residence fir de northern side of de yard. Dem build de structure of stone, plus a brick domed roof, wey dey combine elements of Byzantine den Ottoman architecture.

After de population exchange between Greece den Turkey insyd de early 1920s, de Turkish population lef de city wey de mosque loose ein community. Although na dem neglect de mosque for de remaining years, 35 volunteers, members of Aeolistas civil initiative group, clean de mosque insyd 2011. Presently, mayor Spiros Galinos promise make he restore de mosque by using EU funds.

## References


## External links
Vera Duarte

**Vera Valentina Benros de Melo Duarte Lobo de Pina** ( born October 2, 1952) AKA **Vera Duarte Martins,** be poet wey komot Cape Verde, she sana be human activist, government minister den politician.

## Biography
Dem born Duarte for Mindelo wey dey de Island of Sao. She spend ein first years for school insyd Cape Verde. She sana go abroad den study for University of Lisbon insyde Portugal.

She go back Praia for Cape Verde, after she reach, she turn counsellor judge for Supreme Court. Later she cam be advisor give de presido.

Dem give Duarte de first North-South Prize for 1995, ein den musician, Peter Gabriel. De North-South Prize, every year dem dey give am to people wey dey work for human rights, de North-South Centre of de Council of Europe dey give am. She san be one of de people wey start de Lisbon Forum.

Duarte be de Cape Verde person per wey win de U Tam'si Prize for African Poetry for 2001.

Duarte join hands start de National Commission for Human Rights and Citizenship of Cape Verde for 2003, na she be de chair person. Recently, na Duarte be de Cape Verde Minister of Education.

## Works

### Poetry

* 1993 – *Amanhã amadrugada*
* 2001 – *O arquipélago da paixão*
* 2005 – *Preces e súplicas ou os cânticos da desesperança*
* 2010 – *Exercícios poéticos*
* 2018 - *A reinvenção do mar*

### Novels

* 2003 – *A candidata* (*The Candidate*)
* 2017 - *A matriarca – uma estória de mestiçagens* (*The Matriarch*)
* 2021 - *A Vénus Crioula* (*The Creole Venus*)

### Essays

* 2007 – *Construindo a utopia* (*Constructing Utopias*)

## References
Rebecca Kadaga

**Rebecca Alitwala Kadaga** (born 24 May 1956) be a Ugandan lawyer den politician wey serve as de Speaker of de Parliament of Uganda from 19 May 2011 til 21 May 2021. She currently dey serve as de First Deputy Prime Minister of Uganda. She concurrently dey serve as Minister for East African Community Affairs, insyd de Cabinet of Uganda.

She be de first woman dem elect Speaker insyd de history of de Parliament of Uganda. Na she succeed Edward Ssekandi, wey serve as Speaker from 2001 to 2011.

She sanso be de current Member of Parliament (MP) for de Kamuli District Women's Constituency, Busoga sub-region, a position she hold since 1989.

## Background den education
Na dem born am insyd Kamuli District, Eastern Uganda, on 24 May 1956. Rebecca Kadaga attend Namasagali College for ein high school education. She study law for Makerere University, wey she graduate plus de degree of Bachelor of Laws (LLB), insyd 1978. She go go obtain a Diploma in Legal Practice from de Law Development Center insyd Kampala insyd 1979. Insyd 2000, she obtain a Diploma in Women's Law from de University of Zimbabwe. Insyd 2003, she obtain de degree of Master of Arts (MA), wey she specialize insyd Women's Law, sanso be from de University of Zimbabwe. Insyd 2019, Nkumba University, a private university insyd Uganda, award Kadaga an honorary Doctor of Laws degree.

## Work experience

Between 1984 den 1988, na she dey insyd private law practice. From 1989 to 1996, she serve as de member of parliament for Kamuli District insyd de District Woman's Constituency. She serve as de Chairperson of de University Council for Mbarara University between 1993 den 1996. Insyd 1996, she serve as Secretary General of de East African Women Parliamentarians Association.

## Parliamentary duties

Besides ein duties as speaker of de Ugandan Parliament, she tap for de parliamentary committees wey dey follow:

* Appointments Committee – De Committee dey review all Cabinet appointments by de Presido, wey fi approve anaa reject an appointment: De Speaker dey chair de committee
* De Parliamentary Commission – De Speaker dey chair de Commission
* De Business Committee – De Speaker dey chair de committee

## References


## External links

* Personal Website
* Website of the Parliament of Uganda
* Anti-Gay Bill
Lombe P. Chibesakunda

**Lombe Phyllis Chibesakunda** (born 5 May 1944) be a Zambian lawyer den diplomat. Na she be de chairperson of de Human Rights Commission of Zambia, Solicitor General, Deputy Minister insyd de Ministry of Legal Affairs, acting Chief Justice of Zambia, wey na she serve as an Ambassador to Japan, de United Kingdom, de Vatican, den de Netherlands. Chibesakunda be de first woman presido of de Common Market for Eastern and Southern Africa (COMESA) Court of Justice insyd Khartoum, Sudan.

## Early life
Na dem born Lombe Phyllis Chibesakunda insyd Zambia for 5 May 1944. She dey cam from Chibesakunda royal family. Chibesakunda be a chief insyd de Muchinga Province of de Bisa ethnic group, one of de chaw dialects of northern Zambia. She attend Chibesakunda and Pandala Primary School insyd Northern Zambia. She later go Chipembi Girls wer na she serve as Head Girl, then later she study for de National Institute of Public Administration insyd Lusaka den Gray's Inn insyd England.

## Career
Chibesakunda be a woman of ‘firsts’. She cam turn de first female Zambian lawyer den State Advocate insyd de Ministry of Legal Affairs. Na she be a parliamentary candidate for de Matero constituency den Solicitor-General of de Republic of Zambia insyd 1973.

## Ein life
She get a son, Chita Chibesakunda.

## References


## External links
Suhur

***Sahur***, anaa ***sahoor*** (UK: /səˈhɜːr/; Arabic: سَحُورٌ, romanized: *saḥūr*, lit. 'of the dawn', 'pre-dawn meal'), dem sanso call am **sahari**, **sahri**, anaa **sehri** (Persian: سَحَری, romanized: *sahari*) be de meal Myslims consume early insyd de morning before fasting (sawm), before dawn during anaa outsyd de Islamic month of Ramadan. Dem dey chop de meal before Fajr prayer. Suhur dey correspond to iftar, de evening meal during Ramadan, wey dey replace de traditional three meals a day (breakfast, lunch, den dinner), although for sam places dem sanso dey consume dinner iftar later during de night.

Ebe de last meal wey Muslims dey chop before fasting from dawn to sunset during de month of Ramadan, dem dey regard suhur by Islamic traditions as a benefit of de blessings insyd wey dey allow de person fasting make e avoid de crankiness anaa de weakness cause by de fast. According to a hadith insyd *Sahih al-Bukhari*, Anas ibn Malik narrate, "Na de Prophet say, 'take suhur as der be a blessing insyd am.'"

## Musaharati

De musaharati be a public waker for suhur den dawn prayer during Ramadan. According to de history books, na Bilal ibn Rabah be de first musaharati insyd Islamic history, as na he use to roam de streets den roads thru out de night make he wake people up.

De occupation be described by a Damascene musaharati: "*My duty during the holy month of Ramadhan is to wake people up in the old city of Damascus for prayers and Suhur meal*." According to a Tripoli musaharati, de attributes every musaharati for possess be physical fitness den good health, "*because he is required to walk long distances every day. He should also have a loud voice and good lungs, as well as an ability to read poems. A musaharati should supplicate God throughout the night to wake the sleepers*."

Dem dey practice de tradition insyd Egypt, Syria, Sudan, Saudi Arabia, Iraq, Jordan, India, Pakistan, Bangladesh, den Palestine. However, der be a gradual disappearance of de musaharati secof chaw factors, wey dey include: Muslims dey stay up later; dey use technology such as alarm clocks make dem wake for suhur; den louder den larger homes den cities wey dey make de voice of de musaharati harder to hear. However, dem still fi find de old Dhakaiya tradition of make dem dey sing qasidas insyd de streets of Old Dhaka insyd Bangladesh.

Insyd Indonesia, dem dey use a kentongan take wake households up make dem chop de suhur meal.

## References

## External links
Pertev Pasha Mosque

De **Pertev Mehmet Paşa Mosque** (Turkish: *Pertev Paşa Camii*), dem sanso know am as **Yeni Cuma Cami** (lit. 'New Friday Mosque'), be a mosque wey locate insyd de town of Izmit, insyd de province of Kocaeli, Turkey.

## Overview

Na Mimar Sinan wey design am wey dem plete am insyd de 16th-century Ottoman style, na dem build de mosque give Pertev Mehmed Paşa, an Ottoman vizier during de reigns of sultan Suleyman I den Selim II. Na dem fini de construction insyd 1579. 

De mosque be part of a larger Külliye complex wey include a madrasa, hammam, caravanserai, fountain, den a lower education school. De mosque get a single domed structure wey de dome get 24 windows. Na de minaret be damaged during de 1999 İzmit earthquake.

## References


## External links

*Pertev Mehmet Paşa Külliyesi, Archnet
Sinan Pasha Mosque (Prizren)

De **Sinan Pasha Mosque** (Albanian: *Xhamia e Sinan Pashës*; Serbian: Синан пашина Џамија / Sinan pašina džamija; Turkish: *Sinan Paşa Camii*) be an Ottoman-era mosque insyd de city of Prizren, Kosovo build by de Albanian pasha Sofi Sinan insyd 1615. De mosque dey overlook de main street of Prizren wey ebe a dominant feature insyd de town ein skyline.

## History

Sofi Sinan Pasha start construction of de mosque insyd either 1600 anaa 1608. Sofi Sinan Pasha, an Albanian den former beylerbey den kaymakam insyd Bosnia (make he no be confused plus grand vizier Sinan Pasha, wey build de Sinan Pasha Mosque insyd de nearby city of Kaçanik).

Ebe widely considered dat de stones dem use take build de mosque be taken from nearby Holy Archangels Monastery. In fact, dem fi see parts of de former monastery insyd de mosque. De monastery, wich na dem abandon after de arrival of de Ottomans insyd de 16th century, na e fall to ruins by de 17th century. Hasan Kaleshi, an Albanian historian, sustain insyd 1972 dat Sofi Sinan Pasha no fi possibly order any monastery destruction as na dis be impossible widout a Sultan decree, rather, he order de use of de spare stones to a better deed as de Sultan order.

Na dem declare Sinan Pasha Mosque a Monument of Culture of Exceptional Importance insyd 1990 by de Republic of Serbia.

## Description

De mosque dey cover roughly  by  wey ebe square in shape. E get one large dome den anoda smaller half-dome wey dey cover de mihrab, wich dem paint wey e get a stalactite hood. De mosque ein walls be  thick wey ein minaret, wich be topped by a conical structure dem cover by lead, be  in height.

Na dem paint de walls den dome insyd Sinan Pasha Mosque insyd de 19th century, mostly of floral patterns den Qur'an verses. Dem paint de minbar plus floral motives. Dem cover both de large dome den de half-dome of de mosque plus lead. De stone flooring of de mosque den de carpentry be original.

## Preservation concerns

Rain, wich na over time enter de mosque via holes insyd de roof, cause de loss of sam original paintings for de walls top wey lead to de detachment of sam of de wall plaster. Na stones of de façade face weathering.

Na Abdullah Gërguri work for a series of repairs of de murals, particularly insyd de 1970s.

Insyd early 2000 na d estimate de cost to rehabilitate de building for €500,000 by UNESCO.

## Manuscripts den use of building controversy

Na de Prizren municipality intend make dem build a library within de mosque so say dem go preserve no be de original Ottoman manuscripts dem find insyd de mosque per, buh oda valuable ones wey fi be found all over Kosovo. However, de Islamic Union of Kosovo file a lawsuit against de Prizren Municipality so say e no go allow de mosque make e cam turn a museum, buh instead make dem make e continue to be a religious building.

## References


## External links
Lake Volta

**Lake Volta** (French: *Lac Volta*), de largest artificial reservoir insyd de world base for surface area, dey contain behind de Akosombo Dam wich dey generate a substantial amount of Ghana ein electricity. Ebe completely within de country of Ghana wey e get a surface area of . E dey extend from Akosombo insyd de south to de northern part of de country.

## History
Na dem form de lake by de Akosombo Dam, wich na ebe originally conceive by de geologist Albert Ernest Kitson during de British colonial period insyd 1915, make he exploit de river ein energy for smelting locally-sourced bauxite. De idea regain prominence for de end of de colonial era after World War II wen na Kwame Nkrumah cam turn presido of de Gold Coast colony wey he begin dey strive for modernization of de land. British den local governments form a joint preparatory commission, wich conclude say na dem for relocate over 60,000 people, buh dat de lake go boost opportunities for fishing, thus dey help make e feed de population insyd de region. For de oda hand, na dem predict issues plus water-related illnesses, such as malaria, trypanosomiasis, schistosomiasis, den onchocerciasis.

## Geography
Lake Volta dey lie along de prime meridian, six degrees north of de Equator. De lake ein northernmost point be close to de town of Yapei, wey ein southernmost extreme dey for de Akosombo Dam,  downstream from Yapei. Akosombo Dam dey hold back both de White Volta River den de Black Volta River, wich na formerly e converge wer de middle of de reservoir now dey lie, make e form de single Volta River. De present Volta River dey flow from de outlets of de dam ein powerhouse den spillways to de Atlantic Ocean insyd southern Ghana.

De main islands within de lake be Dodi, Dwarf, den Kporve. Digya National Park dey lie for part of de lake ein western shore.

## Economy
De Akosombo Dam dey produce 912 MW of electricity give de country, as well as for export to Togo, Benin, den oda nearby countries make e earn foreign exchange. Lake Volta sanso be important for transportation, wey dey provide a waterway for both ferries den cargo watercraft. Since de huge lake dey lie insyd a tropical area, de water remain warm year-round naturally. Given good management, Lake Volta be de location of a vast population of fish den large fisheries.

De lake sanso dey attract tourism, den tourist cruises visit de island of Dodi.

## Photos

File:Ferry_Lake_Volta.jpg|A ferry on Lake Volta
File:Lake_Volta_Ghana.jpg|Photograph of Lake Volta
File:Akosombo_Port_Signage.jpg|Akosombo Port ein signage
File:Volta-lake-ghosttree.jpg|Trees insyd Lake Volta
File:Dodi_Island_(Dodi_Princess)_Dock_−_Lake_Volta.jpg|Dock of Dodi Island plus Dodi Princess
File:Lake_Volta_06.jpg


## References


## External links

* Lake Volta & Akosombo on Ghanaweb.com
* Volta Lake, International Lake Environment Committee Web site
* Gold exploration in the Volta region&nbsp;— Objective Capital Africa Resources Investment Conference (video)
* Lake Volta&nbsp;— more information on Ghana-Net.com
Stephanie Fielding

**Stephanie** "**Morning Fire**" **Fielding** (Mohegan: *Yôpôwi Yoht*) be Mohegan linguist. Ein work dey focus for resurrection den revitalization of de Mohegan language top. For de 2017-2018 academic year tym insyd, na she be Presidential Fellow den lecturer insyd de Department of Linguistics for Yale University. Fielding dey stay for de Mohegan reservation insyd southeastern Connecticut, wey dey Uncasville.

## Ein Biography den career
Fielding get Bachelor of Arts insyd linguistics denanthropology from de University of Connecticut, as well as Master of Science insyd linguistics from de Massachusetts Institute of Technology (MIT). Na she be de first student wey graduate from sam two-year Masters program for MIT "for members of indigenous communities wey demma languages die anaa edey die." Ein Master's thesis, *The Phonology of Mohegan-Pequot*, wey dey include diary excerpts wey dem write insyd Mohegan from ein relative Fidelia Fielding, de last fluent speaker of de Mohegan language. Much of Fielding ein graduate work dey focus for linguistic algorithms wey dey allow am say make she take proto-Algonquian words wey dem accept in order say ego recreate sam authentic Mohegan vocabulary.

Insyd 2006, Fielding publish *A Modern Mohegan Dictionary*. She sana create de online *Mohegan Language Project*, sam central part of ein efforts say ego keep ein ancestral language alive. For dis project insyd, Fielding state say "de goal be fluency," wey edey offer links give Mohegan-English dictionary, phrase book, pronunciation guide, exercises, den sam audio option. Insyd sam interview plus de *New York Times*, Fielding talk say "So say sam language go survive den resurrect, edey hia say menners go dey talk am, den say menners go talk am, sam society for dey wey go dey work for top."

She work "as teacher, writer, editor, graphic artist den radio announcer. She sana serve for de board of directors of educational institutions, media outlets, non-profit organizations, den religious organizations top." She often dey translate English go Mohegan insyd give speakers for Mohegan traditional ceremonies.

## References


## External links

* MIT Linguistics Department Interview plus Fielding
* Photo of Stephanie Fielding
Byron Fija

**Byron Fija** (*Okinawan*: 比嘉 光龍, *Fija Bairon;*  dem born am 1 September 1969 insyd Naha) be Okinawan linguist wey dey practice Okinawan language den activist.

He be radio and TV personality wey dem know for ein homeland Okinawa as knowledgeable scholar, teacher den skilled practitioner of de endangered Okinawan languages.

## Ein Biography
Dem born Fija give Okinawan mummie den American popie wey na he be U.S. soldier, but dem lef am plus ein uncle den aunt soon after ein birth. He refer ein body as "*American-Uchinanchu*" (American-Okinawan).

As kiddie, na ein classmates dey bell am "America" secof ein appearance. At de age of 22, he go United States wey na he dey see am say ebe irritating say menners dey assume say he dey fi speak English secof ein appearance. As he return go Okinawa at age 24 he encounter de traditional Okinawan folk songs wey dem dey sing insyd Okinawan language wey he realize say he identify am as Okinawan den wey na he dey want learn de language of de songs.

## Ein Practice
Plus no classes anaa institutions wey dey no teach de language, na Fija for find ein own way of learning. He learn by say he go talk plus elderly people wey still dey speak Okinawan. Ein main teacher be famous stage actor, Makishi Kochu (1923–2011), wey na he dey visit every week so say he go mow. After say he master de language, Fija start say he go teach. For years, na he get radio show wey he conduct entirely insyd local language. Residents – almost all elderly – dey call dey request songs den chat. He dey appear for TV shows top wey Naha city government dey pay am say make he teach local residents.

## Insyd popular culture
Fija be outspoken advocate give chao native language practice insyd daily life wey he dey encourage menners wey dey Okinawa say make dem mow de language. As one of de few fluent speakers of de language he be de go-to-person for domestic den international media wey he regularly dey attend national den international events for de matter of endangered languages anaa Okinawan languages top.

Dem include sam video wey dey feature Fija wey dey sing traditional Okinawan folk songs insyd Okinawan language is insyd sam collection for Ethnological Museum Berlin wey Okinawan artist Yuken Teruya compile am as part of sam new collection wey dey tell Okinawan history till today.

## Sana spy

* Article for Japantimes https://www.japantimes.co.jp/news/2015/06/23/national/american-okinawan-working-keep-ryukyu-language-alive/
* Article for BBC https://www.bbc.com/news/world-asia-pacific-11406969
* Article for Washington Post https://www.washingtonpost.com/world/in-japans-okinawa-saving-local-languages-is-about-more-than-words/2014/11/26/f1b8e2d0-7023-11e4-a2c2-478179fd0489_story.html
* Fija ein homepage Archived 25 March 2019 for de Wayback Machine

## References
Natalie Diaz

**Natalie Diaz** (dem born am September 4, 1978) be Pulitzer Prize-winning Mojave American poet, language activist, former professional basketball player, den educator. She dey de Gila River Indian Community insyd wey dem dey identify am as Akimel O'odham. She currently be Associate Professor for Arizona State University.

## Ein Early life
Dem born Natalie Diaz insyd Needles, California, for September 4. 1978. She grow for Fort Mojave Indian Village wey dey Needles, California, wey border of California, Arizona, den Nevada top. She go Old Dominion University, wer she play point guard for de women's basketball team insyd, wey she reach de NCAA Final Four as freshman den de bracket of sixteen ein other three years. She get bachelor's degree. After say she play professional basketball insyd Europe and Asia, she return go Old Dominion University, wey she plete MFA insyd poetry den fiction, insyd 2006.

## Ein Career
Ein work appear insyd *Narrative*, *Poetry magazine*, *Drunken Boat*, *Prairie Schooner*, *Iowa Review*, den *Crab Orchard Review*.

Diaz ein debut book of poetry, *When My Brother Was an Aztec*, " dey portray experiences insyd Native American life plus personal den mythic power." Na ebe 2012 Lannan Literary Selection, wey dem shortlist for de 2013 PEN/Open Book Award insyd, wey na she be 2013 American Book Award winner. One important focus of de book be sam sisto wey dey struggle plus ein bro ein addiction plus crystal meth.

Insyd 2012, dem interview am about ein poetry den language rehabilitation work for de *PBS NewsHour* top.

Insyd 2018, dem name am as de Maxine den Jonathan Marshall Chair insyd Modern den Contemporary Poetry for Arizona State University.

Insyd 2019, na she be faculty for CantoMundo Retreat.

Insyd 2021, ein book *Postcolonial Love Poem* win de Pulitzer Prize for Poetry. Na dem dey bell am "sam collection of tender, heart-wrenching den defiant poems wey explore what edey mean say you go love den say dem go love you for sam America beset insyd by conflict." Na de book sana be finalist give de 2020 National Book Award, sam finalist give de 2020 Los Angeles Times Book Prize, sam finalist give de 2020 Forward Prize for Best Collection, wey dem shortlist give de 2020 T. S. Eliot Prize.

## Ein life matter
Diaz currently dey stay Mohave Valley, Arizona, wer na she dey work for de language revitalization top for Fort Mojave, ein home reservation. She work plus de last Elder speakers of de Mojave language. She be member of de Gila Indian Community.

### Ein Poetry
* 
* 
**Insyd anthology**

* Kurt Schweigman and Lucille Lang Day, eds. (2016). *Red Indian Road West: Native American Poetry from California*. Scarlet Tanager Books.  ISBN&nbsp;
* 

## Ein Awards den honors

## References


## External links

*  
* Natalie Diaz, Blue Flower Arts
* Natalie Diaz poems, Academy of American Poets